text: Polka Dots – Color Show (Maybelline)
  Avui us porto fotografies dels nous colors de la marca Maybelline que ha llançat al mercat en la línia Colorama de pinta ungles. Aquesta línia de pinta ungles s'ha renovat, ha incorporat pinta ungles de color neó i també han fet quatre pinta ungles sota el nom de "polka dots" que es caracteritzen per tenir partícules blanques i negres de diferents mides: hexàgons micro, petits, mitjans i gegants. Ara repassem les diferents tonalitats en que es presenten aquests esmalts.
  En primer lloc, un esmalt de textura gelatinosa de color blau marí intents que es diu Shooting Stars. La textura gelatinosa o "jelly" va perfecte per tal de que les partícules blanques i negres adquireixin diferents tonalitats. Dóna la sensació de que les partícules siguin de diferents colors: des del blau cel al blau marí. A les fotografies he aplicat dues capes de pinta ungles.
  En segon lloc, un pinta ungles Rain Forest Canopy. És un verd turquesa també amb textura jelly. En aquest cas les partícules ajuden a que el color es vegi més clar o més fosc depenent de si la partícula o és blanca. Em recorda molt a les aigües de les platges i cales de la Costa Brava on hi ha aquest color tan preciós i que varia depenent de la intensitat del sol. He aplicat dues capes de pinta ungles.
  En tercer lloc, Chalk Dust. En aquestes fotografies l'he aplicat sobre un color verd poma de la marca Kiko (390). Aquest pinta ungles al ser de base transparent combina molt bé amb qualsevol altre color i et permet aportar un toc diferent a una manicura i donar-li un toc desenfadat i diferent. Com veieu aquí les partícules es distingeixen perfectament i per a mi és el pinta ungles més interessant dels tres ja que pot donar molt de joc fent combinacions amb altres pinta ungles. En aquest cas he aplicat dues capes.
  I per últim, un pinta ungles de tonalitat rosa xiclet. Aquest en principi és més líquid que els altres esmalts però només amb dues capes ja queda la ungla ben coberta. Es diu Speckled Pink i també és de textura jelly, la qual cosa crea l'efecte de que hi ha diferents tonalitats de rosa a la ungla.
  Que us sembla aquests esmalts? Ahh!! I tenen un preu molt temptador: 1,99 euros!!!!!!! Així que us animo a provar-los i a la resta de colors que formen part de la col·lecció Colorama també 😉